ბალდონელი
ბალდონელი (ინგლ. Baldonnel; ირლ. Baile Dhónaill) — გარეუბანი ირლანდიაში, მდებარეობს სამხრეთ დუბლინის საგრაფოში (ლენსტერის პროვინცია). ბალდონელი მდებარეობს დუბლინის სამხრეთით 16 კმ-ში და ცნობილია, როგორც გარეუბანი, რომელშიც 1922-დან 1939 წლამდე მდებარეობდა ირლანდიის საჰაერო კორპუსის შტაბ-ბინა. 1928 წლის 12 აპრილს სამი ადამიანისგან შემდგარმა გუნდმა შეასრულა ისტორიაში პირველი ტრანსატლანტიური გადაფრენა აღმოსავლეთიდან დასავლეთით, რომელიც გრძელდებოდა 37 საათი. გადაფრენა დაიწყო ბალდონალში და დამთავრდა გრინლი-აილენდში (ნიუფაუნდლენდი). ამჟამად ბალდონელში არის კორპუსის საავიაციო სკოლა. ბალდონელთან ახლოს მდებარეობს აეროპორტი Casement (სხვა სახელწოდება — Baldonnel), რომელშიც განლაგებულია ავიაციის მუზეუმი (ინგლ. Air Corps Museum) და რომელიც დუბლინის მეორე აეროპორტს წარმოადგენს, რადგან ნაკლებადაა დაფარული ნისლით.